|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. szeptember 5 - ei rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés az EVIN Nonprofit Zrt., mint ajánlatkérő „Parkolási nyilvántartó rendszer biztosítása (EKR001517422023)” tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest Főváros VII. kerület Erzsébetváros Önkormányzatával (a továbbiakban: Önkormányzat) megkötött közszolgáltatási szerződés (*1. számú melléklet*) alapján Budapest Főváros VII. kerület Erzsébetváros Önkormányzata közigazgatási területén parkolás-üzemeltetési feladatokat lát el, mely során az illetékességi területén lévő közterületi díjfizető várakozóhelyek üzemeltetésére/támogatására informatikai szoftver-, és egyéb kapcsolódó szolgáltatásokat (a továbbiakban: Parkolási nyilvántartó rendszer) vesz igénybe külső szerződött partnertől.

A szolgáltatási szerződés lejártát követően a szolgáltatás folytonosságának biztosítása okán a Társaság által jelenleg is használt és a Vállalkozó szerzői joga által védett Parkolási nyilvántartó rendszer működését biztosító informatikai ügyviteli szoftver-rendszer üzemeltetésére és az ahhoz kapcsolódó szolgáltatások igénybevételére vonatkozó szolgáltatási szerződés megkötése érdekében közbeszerzési eljárás lefolytatására van szükség. A Kbt. 98. § (2) bekezdés c) pontja szerinti uniós, hirdetmény közzététele nélküli tárgyalásos eljárás becsült értéke nettó 144.000.000, -Ft. A közbeszerzési eljárást megindító dokumentumokat *a határozati javaslat mellékletei* tartalmazzák. A tárgyi közbeszerzés szerepel a Társaság 2023. évi közbeszerzési tervében.

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.”*

Fentiek alapján kérjük a *„Közterületi díjfizető várakozóhely (parkolóhely) üzemeltetésére/támogatására vonatkozó informatikai rendszer-, és egyéb kapcsolódó szolgáltatások biztosítása (EKR001517422023)”* tárgyú közbeszerzési eljárást megindító dokumentumok szíves jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (IX.05.) határozata az EVIN Nonprofit Zrt. ajánlatkérő részére „*Parkolási nyilvántartó rendszer biztosítása (EKR001517422023)”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett *„Parkolási nyilvántartó rendszer biztosítása (EKR001517422023)”* tárgyú közbeszerzési eljárás dokumentációját jóváhagyja,
2. felkéri az EVIN Nonprofit. Zrt.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Budapest, 2023. augusztus 29.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés melléklet:

1.sz. melléklet – EVIN Közszolgáltatási szerződése

Határozati javaslatok mellékletek:

1.sz. melléklet – Ajánlati felhívás\_Parkolási nyilvántartó rendszer biztosítása

2.sz. melléklet – Vállalkozási szerződés tervezete\_Parkolási nyilvántartó rendszer biztosítása

3.sz. melléklet – Műszaki követelmények\_Parkolási nyilvántartó rendszer biztosítása

4.sz. melléklet – Közbeszerzési Hatóság tájékoztatása\_Parkolási nyilvántartó rendszer biztosítása

5.sz. melléklet – „Orosz tilalmi” nyilatkozat\_Parkolási nyilvántartó rendszer biztosítása