|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. szeptember 05-i rendkívüli ülésére**

|  |  |
| --- | --- |
| **Tárgy:** | Javaslat az Erzsébetváros Rendészeti Igazgatósága tulajdonában álló MCL-982 forgalmi rendszámú tehergépjármű elidegenítése ügyében |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Erzsébetváros Rendészeti Igazgatósága tulajdonában álló MCL-982 forgalmi rendszámú Ford Transit Connect Van típusú tehergépjármű műszaki állapota miatt szolgálati feladatok ellátására már nem alkalmas, felújítása gazdaságtalan. Erzsébetváros Rendészeti Igazgatósága képviseletében Sedlák Tibor Igazgató Úr jelezte értékesítési szándékát Budapest Főváros VII. Kerület Erzsébetváros Önkormányzata felé és kérte a szükséges döntések meghozatalát.

Tiszavölgyi László igazságügyi szakértő (szakértői szám: 07520) a gépjármű forgalmi értékét bruttó 357.000,-Ft-ban állapította meg.

A Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Rendelet) 7. § (5) g) pontja alapján a gépjármű versenyeztetés nélkül értékesíthető.

*„7. § (5) A (2) bekezdésben meghatározott értékű vagyon tulajdonjogának átruházása esetén a Pénzügyi és Kerületfejlesztési Bizottság dönt arról, hogy a vagyon tulajdonjoga versenyeztetési eljárás útján, vagy az alábbi esetekben az átruházás összes lényeges körülményére tekintettel versenyeztetés nélkül kerüljön átruházásra:*

*…*

*g) nettó egymillió forintot meg nem haladó forgalmi értékű vagyon átruházása esetén.”*

A Budapest Főváros VII. kerület Erzsébetváros Önkormányzata Képviselő-testülete Pénzügyi és kerületfejlesztési Bizottságának döntési hatásköre a Rendelet 5. § (1) bekezdésén alapul.

*5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

1. *azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottságának …../2023. (IX.05.) határozata az MCL-982 forgalmi rendszámú Ford Transit Connect Van típusú tehergépjármű értékesítéséről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. az MCL-982 forgalmi rendszámú Ford Transit Connect Van típusú tehergépjármű versenyeztetés nélkül, nettó 281.102,- forint + ÁFA, összesen bruttó 357.000,- forint értékben, adásvétel útján történő értékesítéséhez hozzájárul.
2. Felhatalmazza az Erzsébetváros Rendészeti Igazgatóságát az adásvétellel kapcsolatos eljárás lebonyolítására és az adásvételi szerződés aláírására.

**Felelős:** Niedermüller Péter polgármester

**Határidő:** azonnal

Budapest, 2023. augusztus 22.

Dr. Veninger Gyula Nándor

irodavezető

Mellékletek:

* Forgalmi + Törzskönyv
* 923\_2023\_Á számú megkeresés
* Szakértői vélemény